CELEX: 32012D0018
Language: sk
Date: 2011-12-14 00:00:00
Title: 2012/18/EÚ: Rozhodnutie Rady zo 14. decembra 2011 o pozícii, ktorú má Európska únia zaujať v rámci konferencie ministrov Svetovej obchodnej organizácie o pristúpení Samoy k WTO

10.1.2012   
            
            
               SK
            
            
               Úradný vestník Európskej únie
            
            
               L 6/7
            
         ROZHODNUTIE RADY
   zo 14. decembra 2011
   o pozícii, ktorú má Európska únia zaujať v rámci konferencie ministrov Svetovej obchodnej organizácie o pristúpení Samoy k WTO
   (2012/18/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 v spojení s článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               Vláda Samoy podala 15. apríla 1998 žiadosť o pristúpenie k Dohode o založení Svetovej obchodnej organizácie (WTO) uzavretej v Marakéši, a to v súlade s článkom XII uvedenej dohody.
            
         
               (2)
            
            
               Dňa 15. júla 1998 bola zriadená pracovná skupina pre pristúpenie Samoy s cieľom dosiahnuť dohodu o podmienkach pristúpenia prijateľných pre Samou a všetkých členov WTO.
            
         
               (3)
            
            
               Komisia dohodla v mene Únie komplexný súbor záväzkov týkajúcich sa otvorenia trhu zo strany Samoy, ktoré spĺňajú požiadavky Únie a zodpovedajú úrovni rozvoja Samoy.
            
         
               (4)
            
            
               Tieto záväzky sú teraz zapracované do Protokolu o pristúpení Samoy k WTO.
            
         
               (5)
            
            
               Očakáva sa, že pristúpenie k WTO pozitívne a trvalo prispeje k procesu hospodárskej reformy a udržateľnému rozvoju v Samoe.
            
         
               (6)
            
            
               Protokol o pristúpení by sa preto mal schváliť.
            
         
               (7)
            
            
               V článku XII dohody o založení WTO sa stanovuje, že podmienky pristúpenia je potrebné schváliť medzi pristupujúcim členom a WTO a že konferencia ministrov WTO schváli podmienky pristúpenia zo strany WTO.
            
         
               (8)
            
            
               Preto je vhodné stanoviť pozíciu, ktorú má Únia zaujať v rámci konferencie ministrov WTO o pristúpení Samoy k WTO,
            
         PRIJALA TOTO ROZHODNUTIE:
   Článok 1
   Pozícia, ktorú má Európska únia zaujať v rámci konferencie ministrov Svetovej obchodnej organizácie o pristúpení Samoy k WTO, je pristúpenie schváliť.
   Článok 2
   Toto rozhodnutie nadobúda účinnosť dňom jeho prijatia.
   
      V Ženeve 14. decembra 2011
      
         
            Za Radu
         
         
            predseda
         
         M. NOGAJ